# **«Даналық» колледжі**



***Қазақстан тарихы пәнінен***

***«QAZAQ HANDARY» тақырыбында өткізілетін ашық сабақтың әдістемелік әзірлемесі***



**Нұр-Сұлтан 2020**

|  |  |
| --- | --- |
| «Жалпы білім беру және жалпы гуманитарлық пәндердің» ЦӘК отырысында қаралған\_\_\_\_\_\_\_\_\_\_\_А.Темірбаева№ \_\_\_ Хаттама «\_\_ » \_\_\_\_\_\_2020 ж. | БЕКІТЕМІН ғылыми-әдістемелік жұмысы жөніндегі директордың орынбасары \_\_\_\_\_\_\_\_\_\_\_М.Шабданова«\_\_\_»\_\_\_\_\_\_\_\_\_\_\_ 2020 ж. |

Құрастырушы: «Қазақстан тарихы» пәні оқытушысы Жақсылықова Г.Е.

 **Теориялық сабақтың әдістемелік әзірлемесі**

**Мамандығы:** 0301000 «Емдеу ісі», 1 курс

**Оқу пәні:** «Қазақстан тарихы»

**Сабақтың түрі:** теориялық сабақ.

**Сабақтың тақырыбы:** Қазақ хандары

**Академиялық сабақтың уақыты**: 90 минут

**Сабақты өткізу әдістері**:топпен жұмыс,теориялық иллюстративті, интерактивті.

**Сабақтың көрнекілігі**:компьютер, проектор, интерактивті тақта, оқу карталар, плакаттар.

**Мақсаты:**

***Білімділік*:**

Хан басқарған мемлекеттік басқару жүйесінің ерекшелігі, ханның атқаратын қызметі және қазақ хандығының қоғамдық саяси құрылымымен таныстыру, қазақ жеріндегі тұңғыш дербес мемлекеттің құрылымы туралы студенттердің білімдерін толықтыру.

***Дамутышылық:***

Қазіргі Қазақстан Республикасы мен Қазақ хандығының мемлекеттік басқару жүйесін салыстырып, ерекшеліктерін таба білуге үйрету.

***Тәрбиелік:***

Қазақ хандарының ұлт мемлекеттігінің негізін салуы мен нығайту жолындағы ерлікке толы еңбектеріне баға бере отырып, олардың Қазақ хандығын жауға бермей, ұлан-ғайыр жерді ұрпаққа мұра етіп қалдыруда атқарған қызметін үлгі етіп, жастардың бойларына сіңіру.

**Пәнішілік байланыс:** «Қазақстан аумағындағы мемлекеттер», «Қазақ хандары хронологиясы».

**Пәнаралық байланыс :** «Саясаттану», «Мәдениеттану», «Дүниежүзі тарихы»

**Сабақ тақырыбын оқытуда жоспарланған нәтижелер:**

|  |  |  |
| --- | --- | --- |
| **Кәсіптік және мамандық біліктіліктері** | **Студент білуі тиіс** | **Студент орындауы тиіс** |
| Қазақ хандарының ұлт мемлекеттігінің негізін салуы мен нығайту жолындағы ерлікке толы еңбектеріне баға бере отырып, олардың Қазақ хандығын жауға бермей, ұлан-ғайыр жерді ұрпаққа мұра етіп қалдыруда атқарған қызметін үлгі етіп, жастардың бойларына сіңіруі. | Хан басқарған мемлекеттік басқару жүйесінің ерекшелігі, ханның атқаратын қызметі және қазақ хандығының қоғамдық саяси құрылымын, қазақ жеріндегі тұңғыш дербес мемлекеттің құрылымы туралы білуі | Қазақ хандары тақырыбы бойынша берілген тест сұрақтарына жауап бере отырып, өткен ғасырдағы қазақ халқының саяси билігін қазіргі заманмен салыстыра білуі |

**Сабақтың жоспары:**

**І. *Ұйымдастыру кезеңі* –** 3 мин;

**ІІ. *Өткен тақырыпты пысықтау* –** 15 мин**;**

**ІІІ. *Жаңа тақырыпты түсіндіру* –** 30 мин;

**ІV. *Жаңа тақырыпты пысықтау*** *- 30 мин*

**VІ. *Сабақты қорытындылау***– 10 мин;

**VІI. *Үйге тапсырма* –** 2 мин

**Сабақтың барысы:**

**І. *Ұйымдастыру кезеңі***

Студенттермен амандасу, олардың сабаққа қатысуын, кабинеттің жұмысқа дайындығын тексеру.

**ІІ*.Өткен тақырыпты пысықтау***

|  |  |  |
| --- | --- | --- |
| ***№*** | ***Сұрақтар*** | ***Жауабы*** |
|  | «Қазақ» сөзі қандай мағына білдіреді? | «еркін», «кезбе», «нағыз сақ – қас сақ» |
|  | Қазақ хандығы қашан құрылды? Керей мен Жәнібек қай хандықтан бөлініп кетті? | 1465-1466жж. көшпелі Өзбек хандығынан (Әбілхайыр хандығы). |
|  | Қазақ хандығының алғашқы мекені | Шу мен Қозыбас ауданы |
|  | Керей мен Жәнібекті қай хан құшақ жая қарсы алды? | Моғолстан ханы Есенбұға |
|  | Керей мен Жәнібектің Әбілхайыр ханнан бөлініп кету себебі неде? | Орда-Ежен ұлысынан шыққан сұлтандарға қысым көрсетуінде болды. |
|  | Ең алғашқы қазақ хандығын тарихы туралы дерек қалай аталады? | «Тарих-и-Рашиди» деп аталады |
|  | «Тарих-и-Рашиди» еңбегінің авторы кім? | Мухаммед Хайдар Дулати |
|  | Моғолстан ханы Есенбұғаның негізі мақсаты не болды? | Өзінің Әбілхайыр хандығымен шекарасын нығайту. |
|  | Қазақ хандығы мен Шайбанитер арасындағы негізгі шайқастар себебі? | Сыр бойындағы қалалар үшін. |
|  | Қазақ хандығы қашан Ресей империясының құрамына енді? | 1731 жылы кіші жүз ханы Әбілқайырдың басшылығымен. |

**ІІІ.*Жаңа тақырыпты түсіндіру***

Қазақ хандығы Қасым хан тұсында (1511-1521жж.) нығая түсті. Қасым 1445 жылдар шамасында туған. Бұрындық ханның тұсында Қасым әскери қолбасшы болды. 1504 жылы көктемдегі Әндижанға жорығы тұсында Қасым хан маңғыттардың көмегімен бүкіл Қыпшақ даласына үстемдікті қолына алып, оның Ташкент пен Түркістанға шабуыл жасауға мүмкіндігі болды. «Тарих-и- Рашиди», «Шайбанинама» және т.б. деректерге қарағанда XVI ғасырдың екінші он жылдығында Қасым хан қазіргі қазақ жерінің далалық аймағын түгел бағындырды. Мұхаммед Хайдар Дулати:*«Қазақ хандары мен сұлтандары арасында Қасым хандай құдіретті ешкім болған емес»* деп жазды. Бұл тұста Қазақ хандығы сол кезеңнің халықаралық қатынасына да кең тартылды. Қасым хан князь Василий III (1505-1533) кезіндегі Мәскеу мемлекетімен дипломатиялық қатынаста болды. Осы кезеңде қазақ халқы туралы мәлімет *батыс Европаға* да белгілі болды. Мәскеуге бірнеше рет келген (1517, 1526 ) Австрия дипломаты Сегизмунд Герберштейн өзінің дипломатиялық жазбаларында Қазақ хандығы туралы баяндаған. Қасым хан билігі өте күшті болған және де халық саны осы кезде бір миллионға жеткен. Қасым ханның кезінде «Қасым ханның қасқа жолы» деп аталатын заң жинағы қалыптасты.

Қасым хан қайтыс болған соң 1523-1533 жж. Қасымның немере інісі Тахир хан болды. Қазақ хандығы оңтүстіктегі және солтүстік-батыстағы жерінің біраз бөлігінен айырылып,оның ықпалы тек Жетісуда ғана сақталып қалды. Мемлекеттік билік құлдырап, мемлекеттің шекара аумағы қысқара түсті. Тахир ханның өлімінен кейін оның інісі Бұйдаш (1533-1534 жж.) қазақ-қырғыз бірлестігінің басшысы болды. Жетісу өңіріне билік еткен ол қазақтардың бір бөлігін ғана билеген. Оның тұсында да феодалдық қырқысулар мен соғыстар тоқталған жоқ. Қасым ханның баласы Хақназар хан (1538-1580) тұсында Қазақ хандығы қайта бірігіп, дами түсті. Ол хандық билікті нығайтуға және күшейтуге қажырлы қайрат жұмсады.

Хақназар қазақ-қырғыз одағын одан әрі нығайтты, сол заманның тарихи деректерінде оны «қазақтар мен қырғыздардың патшасы» деп атады Хақназар Ноғай Ордасының көп өзіне қаратып алды. Тарихи деректерде Хақназарды «қазақтар мен ноғайлардың ханы» деп атаған. ХVІ ғасырдың 60- жылдары Ноғай Ордасы ыдырап, бұрын оған қараған қазақ тайпалары және олардың этникалық территориясы Қазақ хандығына бірікті. Бұрын Ноғай Ордасының астанасы болып келген Сарайшық қаласы да Қазақ хандығына өтті. Хақназар хан қаза болған соң оның орнына Жәдік сұлтанның баласы Жәнібек ханның немересі Шығай 1580-1582 жылдары хан болды. Ол бұл кезде сексен жаста болғанымен,қазақтардың ішінде беделді хан болды. 1582 жылы Бұхара ханы Абдолла қазақ ханы Шығай және оның баласы Тәуекел сұлтанымен күш біріктіріп, Ташкент билеушісі Баба сұлтанға қарсы Ұлытау жорығын ұйымдастырды. Баба сұлтан жеңіліп, Дешті-Қыпшақ даласына қашты, өзбек, қазақ әскерлері Баба сұлтанды Сарысуға, Ұлытауға дейін қуды. Шығай хан сол жорықта қайтыс болды. Түркістанға қайтып келе жатқан Баба сұлтанды Тәуекел сұлтан өлтіріп, басын Абдоллаға әкеледі. Қас жауын жойғанға риза болған Абдолла хан Тәуекелге Самарқан өлкесіндегі Африкент уәлаятын тарту етті. 1582 жылы Шығай хан қайтыс болғаннан кейін таққа Тәуекел (1582-1598 жж.) отырды. Тәуекел сыртқы саясатында хандықтың оңтүстігіндегі қалаларда билікті нығайтуға күш салады. Ендігі жерде ол Сыр бойындағы қалалар үшін Абдолламен күресті бастайды. 1586 жылы Ташкентті алуға әрекет жасайды. Абдолланың негізгі күштері Мәуереннахрдың солтүстігінде шоғырланды. Бұны білген Тәуекел хан Мәуереннахрдың оңтүстік аймақтарына шабуыл жасайды. Оның шабуылы Түркістан, Ташкент, Самарқанд қалаларына қауіп төндіреді. Бірақ Тәуекел ханның Ташкентті алуға жасалған алғашқы жорығы сәтсіз аяқталады. 1594 жылы Тәуекел хан Ресейге достық келісім жасасу үшін Құлмұхаммед басқарған Қазақ хандығының тұңғыш ресми елшілігін жібереді.тайпалардың этникалық атауы ретінде Орта Азияда ғана қолданылды.

**ІV. Жаңа тақырыпты пысықтау**

*Студенттердің өздік жұмысы:*

1.Интерактивті тақта және слайдтармен жұмыс.

«Хандар» тобы – Керей мен Жәнібекті Н.Ә.Назарбаевпен салыстырады.

«Батырлар» тобы – Қазақ хандығын ҚР салыстырады.

«Сұлтандар» тобы – Қазақ хандығының аумағын ҚР территориясымен салыстырады.

2.Топтар тақырып бойынша екі сұрақтан дайындап, бір-біріне қояды.

3.«Қазақ хандары» туралы деректі фильм.

4.Интерактивті тақтадағы сұрақтарға жауап беру.

**V. Сабақты қорытындылау**

(студенттерді бағалау, қойылған бағаларды түсіндіру)

**VI. Үйге тапсырма**

Қазақ хандығының құрылу тақырыбына байланысты интернеттен қосымша материалдарды қарау.

**Әдебиеттер:**

1. Боранбекова: Б.А. Орта ғасырлар тарихы (V ғасырдың екінші жартысы)

А,: Фолиант 2013

1. Артықбаев Ж.О. Қазақстан тарихы. Жоғары оқу орындарына аранлған оқулық.

А,: Фолиант 2013

2. Төлеубаев Ә., Қасымбаев. Ж., Қойгельдиев. Қазақстан тарихы. А : 2014

3. Тұрлығұл.Т.Т. Қазақстан тарихы. 11 сынып А. «Мектеп»